Saya mau tau Latar belakang dari Perang Hamba Pertama. Jelaskan dalam bahasa melayu

Rom telah menakluk hampir keseluruhan pulau Sicily pada penghujung Perang Punic Pertama pada tahun 241 SM. Sebelum itu, penaklukan Rom ke atas Semenanjung Itali telah membolehkan penduduk tempatan iaitu socii diberikan kuasa autonomi yang penting. Walaupun mereka menyumbangkan bala tentera kepada Rom, mereka tidak perlu untuk membayar ufti. Bahkan, mereka dilayan lebih daripada seorang sekutu di bawah kuasa hegemoni Rom. Sementara itu, Sicily merupakan wilayah Rom yang pertama tetapi dalam keadaan yang berlainan. Sicily bukan sahaja sebagai tempat gabungan kepelbagaian budaya, tetapi juga sebagai tempat yang makmur hasil tanah yang subur dan lokasi yang ideal. Kesannya, Rom telah melaksanakan satu sistem baru untuk memerintah wilayah itu. Seorang gabenor telah dilantik dan pengutipan cukai dilaksanakan. Walaupun wilayah itu berada di bawah pemerintahan Rom, Carthage masih lagi mempunyai pengaruh dan kepentingannya di sana sehinggalah berakhirnya Perang Punic Kedua pada tahun 201 SM apabila sisa terakhir Carthage dipaksa untuk keluar daripada pulau itu.

Berikutan peperangan itu, tanah-tanah milik pesimpati Carthage telah disita dan jalur tanah yang luas itu telah dituntut oleh Rom. Kawasan yang subur tetapi murah ini telah menarik ramai pelabur yang membeli tanah yang luas dan mula mendirikan estet-estet besar daripada pendahulu kepada latifundia. Golongan hamba pun tersebar ke merata tempat dan bukan sahaja di Sicily, tetapi di seluruh Mediterranean. Jumlah bilangan hamba yang besar telah dibawa ke Sicily untuk bekerja di kebun-kebun estet. Namun, keadaannya amat teruk. Ramai pemilik tanah tidak menyediakan bekalan makanan dan pakaian yang mencukupi kepada golongan hamba. Hal ini menyebabkan hamba-hamba kerap melakukan perompakan dan merampas barang-barang berharga demi kelangsungan hidup. Walaupun perkara ini menimbulkan kerisauan dalam kalangan senator di Rom, tanah-tanah di Sicily biasanya dijaga oleh equites yang mempunyai kuasa kehakiman. Jadi, sebarang tindakan yang ingin ditujukan terhadap pemilik tanah akan diketepikan dengan begitu saja. Apabila Senat tidak berkuasa secara berkesan, kumpulan yang terlucut ini bersatu dan bangkit melancarkan pemberontakan yang berlaku pada tahun 135 SM.